钦定古今图书集成/明伦汇编/氏族典/第341卷 > 刘春
## 钦定古今图书集成/明伦汇编/氏族典/第341卷 > 刘春

按《明外史刘春传》：“春字仁仲，巴人。成化末，进士及第，
授编修，屡迁翰林学士。正德六年，擢吏部右侍郎，进
左。八年拜礼部尚书，遭忧。服阕，起南京吏部尚书。寻
以礼部尚书专典诰敕，掌詹事府事。十六年，卒，谥文
简。刘氏世以科第显。春父规，御史。弟台，云南参国政。子
彭年，巡抚贵州，右副都御史。彭年子起宗，辽东苑”马
寺卿。起宗子世赏，广东左布政使。台子鹤年，云南布
政使；鹤年孙世曾，巡抚云南右副都御史。皆由进士。